b'\n_START_ARTICLE_\nSladkosneda poletu\xc5\xa1a vre\xc4\x8darica\n_START_SECTION_\nSplo\xc5\xa1ni opis\n_START_PARAGRAPH_\nSladkosneda poletu\xc5\xa1a vre\xc4\x8darica je velika pribli\xc5\xbeno od 16 do 21\xc2\xa0cm, njen rep je velik skoraj toliko kot njen trup, tehta pa med 90 in 150 gramov. Osnovna barva hrbta je siva ali rjava z \xc4\x8drno \xc4\x8drto na hrbtu, kremnim trebuhom ter \xc4\x8drnimi ali sivimi u\xc5\xa1esi. V ujetni\xc5\xa1tvu obstajajo tudi druge variante obarvanja._NEWLINE_Letalna ko\xc5\xbeica oz. membrana je razpeta od petega prsta na sprednji okon\xc4\x8dini do palca na zadnji okon\xc4\x8dini. Letalna ko\xc5\xbeica je skrita, dokler je \xc5\xbeival v mirovanju. Membrano uporabljajo za jadranje med drevesi, saj raztegnjena tvori aerodinami\xc4\x8dno povr\xc5\xa1ino v velikosti velikega robca. Membrano uporablja tudi za lovljenje insektov. Obdaja jo tanek sloj dlak.\n_START_SECTION_\nNaravno okolje\n_START_PARAGRAPH_\nSladkosnede poletu\xc5\xa1e vre\xc4\x8darice \xc5\xbeivijo v skupini od 15 do 30 osebkov. Aktivne postanejo pono\xc4\x8di, \xc4\x8dez dan se zadr\xc5\xbeujejo v deblu in spijo. Prehranjujejo se z \xc5\xbeu\xc5\xbeelkami, zelenjavo, sadjem in sladkim nektarjem akacije in evkaliptusa._NEWLINE_Obdobje paritve ni natan\xc4\x8dno dolo\xc4\x8deno. Samica ima po navadi dva potomca, ki ostaneta v vre\xc4\x8di 70 dni, v samem gnezdu pa \xc5\xa1e 40-50 dni. Mladi\xc4\x8di pridejo iz gnezda pod budnim o\xc4\x8desom samice. Ko dopolnijo 7 do 10 mesecev jih skupina na\xc5\xbeene iz skupnega ozemlja. V\xc4\x8dasih se oblikujejo nove skupine, \xc4\x8de je to podro\xc4\x8dje prazno, vendar je konkurenca za revirje huda in malo jih pre\xc5\xbeivi prvih nekaj mesecev neodvisnega \xc5\xbeivljenja. V ujetni\xc5\xa1tvu lahko do\xc4\x8dakajo 15 let.\n_START_SECTION_\nPoletu\xc5\xa1a vre\xc4\x8darica kot doma\xc4\x8da \xc5\xbeival\n_START_PARAGRAPH_\nPoletu\xc5\xa1a vre\xc4\x8darica pridobiva na popularnosti kot doma\xc4\x8di ljubljen\xc4\x8dek predvsem zaradi svoje \xc5\xbeivahne in zvedave narave. Z veliko pozornosti se nave\xc5\xbee na \xc4\x8dloveka in je odli\xc4\x8den spremljevalec.'